paragraph_text: Crkva Uznesenja Marijina i sv. Josipa, poznatija i kao Karmelićanska crkva, katolička je crkva u Varšavi poznata po svojem pročelju u neoklasicističkom stilu i zvonicima nalik kadionicima. Izgrađena je 1681. poticajem poljskog primasa Michała Radziejowskog na temeljima drvene crkve bosonogih karmelićanki iz 1643. koju su pedesetih godina spalili Šveđani i brandenburški Nijemci. Tijekom 18. stoljeća znameniti poljski slikari uresili su unutrašnjost freskama u rokoko i baroknom stilu.